ભાજપના કટ્ટરવાદી હિન્દુત્વવાદી કાર્યકર્તાઓથી માંડીને સંતો, મહંતો, તોગડિયાજી અને શિવસેનાના ઉદ્ધવ ઠાકરે કહે છે કે, જો ટ્રીપલ તલાકના મુદ્દે વટહુકમ લાવી શકાતો હોય તો રામમંદિર નિર્માણ માટે શા કાજે અધ્યાદેશ જારી થતો નથી? ભાજપ રામનું નામ લઈને અત્યાર સુધી ચૂંટણી જીતતો આવ્યો છે તો હવે શા માટે રામને અભેરાઈઓ ચડાવો છો? શું રામમંદિર હવે આસ્થાનું કેન્દ્ર રહ્યું નથી? આ કટ્ટરવાદી-હિન્દુત્વવાદી તત્વો એક વસ્તુ સ્વીકારવા તૈયાર નથી કે જ્યારે સુપ્રીમ કોર્ટની બંધારણીય બેન્ચ સમક્ષ કેસ પડતર હોય ત્યારે કેન્દ્ર સરકાર વટહુકમ જારી કરી શકે નહીં અને જો કરે તો કાનૂની રીતે રદબાતલ જાહેર થાય. .